Noverint universi presentes et futuri quod Perreta de Chamotum et omnes sui filii et Richoneta filia eius guerpierunt et quitaverunt omne ius quod habebant vel habere se credebant in omni terra de Mirilies de qua agebatur inter abbatem et conventum Miratorii ex una parte et ipsos ex altera, promittentes bona fide juramento super sacrosancta Evangelia prestito quod in dicta terra nichil de cetero reclamabunt vel consentient per aliquem alium reclamari. Quod ut ratum et firmum permaneat in perpetuum ad instantiam utriusque partium Stephanus archipresbyter Colon[…] presens scriptum sigilli sui munimine roboravit, et Andreas capellanus Cuselli et Anselmus capellanus Campan[…] subsignaverunt in testimonium veritatis. Datum mense novembris anno Domini Mo CCo XXXo octavo.